1852 hod de Einwohnazoi vo da Stod de Grenz vo 100.000 iwaschrittn, damit is Minga zua Grosstod worn. Nacha is Minga rapid gwoxn und 1883 hom in da Stod scho 250.000 Menschn glebt. Bis 1901 hod se de Zoi auf rund 500.000 vadopped. Damit wor Minga nach Berlin und Hamburg de drittgresste Stod im Deitschn Reich. 1933 is de Bevejkarungszoi af 840.000 ogstiegn und 1957 af iwa a Million. Oan easchtn Gipfe in da Einwohnazoi hods im olympischn Joar 1972 mit 1.338.924 gebm. Nacha is a wengal owe ganga, owa seitn Joar 2000 gehts wieda konstant auffe. Im Mai 2009 hod Minga mit 1.351.747 Einwohnan (mit Haptwohnsitz z Minga) de bislang hexte Einwohnerzoi eareicht.